27. marts 2012 Nr. 303

Aningaasaliisut aningaasalersuisullu qularnaveerusiiviginissaannut aningaasaateqarfik pillugu inatsisip Kalaallit Nunaannut Kunngip peqqussutaatigut atuutilersinneqarnera

UAGUT MARGRETHE DEN ANDEN, Guutip Pilluaqqusineratigut Danmark-imi Dronning, uppernarsarpara:

Aningaasaliisut aningaasalersuisullu qularnaveerusiiffiginissaannut Aningaasaateqarfik pillugu inatsisip, aningaasaqarniarnikkut patajaatsuussuseq pillugu inatsisip aamma akileraartarneq pillugu inatsisip inatsisitigut nr. 619, 14. juni 2011-meersumi allannguuteqarneri (Aningaaserivinnut ajornartorsiortunut ”akileeqataassuteqartalerneq”-mik atuutilersitsineq) § 5 tunngavigalugu aalajangiunneqarpoq:

**§ 1**

Inatsimmi aningaasaliisut aningaasalersuisullu qularnaveeqqusiiffiginissaat pillugu, Kalaallit Nu-naanni Kunngip peqqussutaatigut nr. 1048, 1. september 2010-meersumi, allannguuteqartitami Kunngip peqqussutaatigut nr. 1047, 1. september 2010-meersumi, matumuuna imatut allanngu-isoqarpoq:

**1.** *§ 2* imatut oqaasertaqassaaq:

*”***§ 2.** Aningaaseriviup aningaasalersuisartutut ingerlatsiveqarneq pillugu inatsisimmi § 7 tunngavigalugu akuerisaalluni ingerlassaqartup, Kalaallit Nunaannut Kunngip peqqussutaatigut atuutilersinneqartoq, aningaasalersuisartutut ingerlatsiveqanermut inatsimmi aningaasaqassuseq pillugu piumasaqaataasut naammassisinnaajunnaarpagit, Kalaallit Nunaannut Kunngip peqqussutaatigut atuutiersinneqartoq, aammalu § 227, imm. 1, aningaasalersuisartutut ingerlatsiveqarneq pillugu inatsit naapertorlugu piffissaliisoqarsimappat, Kalaallit Nunaannut Kunngip peqqussutaatigut atuutilersinneqartoq, aammalu aningaaseriviup aningaasalersuisartutut ingerlatsiveqarneq pillugu inatsimmi kapitali 4 b-mi atuukkunnaartitsinermut malitassat tunngavigalugit iliuusissani aallarnisarsimappagit, taava Aningaasaateqarfik aalajangersinnaavoq aningaaseriviup atuukkunnaartinnissaanut peqataassalluni, aningaasaliissuteqarnikkut imlt. aningaaseriviup salliutitassatut akiitsoqarfiisa tamarmik matusivigineqarnissaannut qularnaveeqqusiinikkut, tak. aningaasaqarniarnikkut patajaat-suussuseq pillugu inatsimmi § 16 k (akileeqataassut). Aningaasaateqarfiup tamanna aalajangiiffigissavaa ilimagineqarpat taamatut atuukkunnaarsitsineq aningaasaqarniarnikkut patajaatsuussuseq pillugu inatsimmi §§-it 16 e – 16 i-ni aalajangersakkat malillugit atuukkunnaarsitsinerminngaannit Aningaasaateqarfimmut akikinnerussasoq aammalu aaqqiineq tamanna niivernerpalaartumik ingerlatsinermut attanneqarsinnaasssasoq.

*Imm. 2.* Aningaaserivimmik atuukkunnaarsitsinermut atatillugu aningaaseriviup aktiaatiminut, qularnaveeqqusikkaminut imlt. piginneqataaffigisaminut allatullu salliutitassaanngitsutut akiitsoqarfimminut matussusiinissaminut atugassaanik aningaasaliilluni imlt. qularnaveeqqussilluni peqataa-nissaq Aningaasaateqarfimmit aalajangiiffigineqarsinnaanngilaq, tak. aningaasalersuisartutut ingerlatsiveqarneq pillugu inatsimmi §§-t 132 aamma 136, Kalaallit Nunaannut Kunngip peqqusutaatigut atuutilersinneqartoq.

*Imm. 3.* Aningaasaateqarfiup aningaaseriviit pillugit immikkoortortaqarfini aqqutigalugu akilee-qataassuteqarnermut atasumik aningaasartuutit aammalu Aningaasaqarniarnikkut Patajaatsuuneq A/S-ip aaqqissuussinermik isumaginnittussaatitaanermigut aningaasartuutai akilissavai.

*Imm. 4.* Inatsimmi imm. 1 tunngavigalugu peqataanissamut aalajangiisuussapput Aningaasaate-qarfiup siulittaasua siulittaasullu tullia kiisalu siulersuisuni aningaaseriviit § 3, stk. 1, nr. 1-imi taaneqartut sinniisuutitaat marluk, naliliisussatut siunnersuisooqatigiit innersuussuteqareernerisigut, tak. § 5, imm. 8.

*Imm. 5.* Aningaasaateqarfiup imm. 1 tunngavigalugu peqataanissaa allat peqatigalugit pisinnaavoq.”

**2.** *§ 5*-imi *imm. 8*-tut ilanngunneqassaaq:

*”Imm. 8.* Atuukkunnaarsitsinermut immikkoortortaqarfiup naliliisussatut siunnersuisooqatigiivisa nalilersussavaat § 2 naapertorlugu peqataanerup aningaasalersuisartutut ingerlatsiveqarneq pillugu inatsimmi §§-t 16 e -16 i tunngavigalugit atorunnaarsitsinerminngaanniit Aningaasaateqarfimmut akikinnerussanersoq aammalu aaqqiineq niivernerpalaartumik isigalugu attanneqarsinnaanersoq. Naliliisussatut siunnersuisooqatigiinni ilaasortat aningaaserivik suliffigisartik pillugu naliliinermi peqataaqqusaanngillat. Aningaaserivik naliliisussatut siunnersuisooqatigiinni ilasortaatitaqartoq aningaserivimmut ajornartorsiortumut neqerooruteqarsinnaanngilaq, ilaasortaq pineqartoq naliliisussatut siunnersuisooqatigiinni naliliinermi peqataasimappat.”

**3.** *§ 18, imm. 4,* imatut oqaasertaqassaaq:

*”Imm. 4.* Atuukkunnaarsitsinermut immikkoortortaqarfiup naliliisussatut siunnersuisooqatigiivi 4-nik ilaasortaqassaaq, aningaaseriviit § 3, imm. 1, nr. 1-imi taaneqartut sinniisuuffigalugit. Ilaasortat ukiuni pingasuni atasussatut aningaagsaqarnermut inuutissarsiornermullu ministerimit Aningaa-satigut Siunnersuisooqatigiit innersuussaqarnerisigut toqqarneqassapput. Periuseq tamanna aamma atorlugu sinniisussanik toqqaasoqassaaq. Naliliisussatut siunnersuisooqatigiinni ilaasortat akunnerminni siulittasussaminnik toqqaassapput. § 21 c aammattaq naliliisussatut siunnersuisooqatigiinni ilaasortanut tassanilu sinniisussanut atuutissaaq.”

**§ 2**

Kunngip peqqussutaa atuutilersinneqassaaq inatsisip nr. 619, 14. juni 2011-meersup, aningaasaqarnermut inuutissarsiornermullu ministerip nalunaarusiorneratigut Kalaallit Nunaannut atuutilersinneqarnera peqatigalugu.

+++NOTER+++

*Christiansborg Slot-imi tunniunneqarpoq, ulloq 27. Marts 2012*

Kunngisut Atsiorpugut Naqissusiillutalu

MARGRETHE R.

/NPKT/SN501// Bestemmelsen har følgende ordlyd: »§ 1 gælder ikke for Færøerne og Grønland, men kan ved kongelig anordning helt eller delvist sættes i kraft for disse landsdele med de afvigelser, som de særlige færøske og grønlandske forhold tilsiger.«

---NOTER---

 /Ole Sohn